A Bizottság határozata

(1997. október 14.)

az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, a falazatra és ezzel kapcsolatos termékekre vonatkozó igazolási eljárásáról

(EGT vonatkozású szöveg)

(97/740/EK)

AZ EURÓPAI KÖZÖSSÉGEK BIZOTTSÁGA

tekintettel az Európai Közösséget létrehozó szerződésre,

tekintettel a 93/68/EGK irányelvvel [1] módosított, az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre [2] és különösen annak 13. cikke (4) bekezdésére,

mivel a Bizottságnak egy termék megfelelősége igazolását tekintve a 89/106/EGK irányelv 13. cikkének (3) bekezdése szerinti két eljárás közül azt kell választania, "amelyiknek a legkisebb a költségigénye és emellett megfelel a biztonsági követelményeknek is"; mivel ez azt jelenti, hogy egy adott termék vagy termékcsalád tekintetében el kell dönteni azt, hogy a gyártó felelősségi körébe tartozó üzemi gyártásellenőrzési rendszer szükséges és elégséges feltétele-e a megfelelőség igazolásának, vagy pedig a 13. cikk (4) bekezdésében említett kritériumok teljesítésével összefüggő okoknál fogva szükségessé válik egy elismert tanúsító szerv bevonása;

mivel a 13. cikk (4) bekezdése előírja, hogy az így meghatározott eljárást meg kell jelölni a megbízásokban és a műszaki előírásokban; mivel ezért kívánatos a termékek vagy termékcsaládok a megbízásokban és a műszaki előírásokban használt fogalmának a meghatározása;

mivel a 13. cikk (3) bekezdésében meghatározott két eljárás részletes leírása a 89/106/EGK irányelv III. mellékletében megtalálható; mivel ezért minden egyes termék vagy termékcsalád tekintetében szükséges azon módszereknek a III. mellékletre való hivatkozás mellett történő egyértelmű előírása, amelyekkel a két eljárást meg kell valósítani, tekintve, hogy a III. melléklet bizonyos rendszereket előnyben részesít;

mivel a 13. cikk (3) bekezdésének a) pontjában meghatározott eljárás megfelel a III. melléklet 2. szakaszának ii. pontjában leírt első (folyamatos felügyelet nélküli) lehetőségben, valamint a második és harmadik lehetőségekben meghatározott rendszereknek, míg a 13. cikk (3) bekezdésének b) pontjában leírt eljárás megfelel a III. melléklet 2. szakaszának i. pontjában és a III. melléklet 2. szakaszának ii. pontjában leírt első lehetőségben (folyamatos felügyelettel) meghatározott rendszereknek;

mivel az e határozatban foglalt intézkedések összhangban állnak az építésügyi állandó bizottság véleményével,

ELFOGADTA EZT A HATÁROZATOT:

1. cikk

Az I. mellékletben megjelölt termékek és termékcsaládok megfelelőségének igazolása olyan eljárással történik, amelynek során a gyártó saját kizárólagos felelősségi körében olyan üzemi gyártásellenőrzési rendszerrel rendelkezik, amely biztosítja, hogy a termék megfeleljen a vonatkozó műszaki előírásoknak.

2. cikk

A II. mellékletben meghatározott termékek megfelelőségét a gyártó által működtetett üzemi gyártásellenőrzési rendszeren túlmenően egy olyan eljárással kell igazolni, amelyben egy elismert tanúsító szerv részt vesz a gyártásellenőrzés vagy maga a termék értékelésében és felügyeletében.

3. cikk

A III. mellékletben meghatározott megfelelőségi igazolási eljárást a harmonizált szabványok kidolgozására vonatkozó megbízásban meg kell jelölni.

4. cikk

Ennek a határozatnak a tagállamok a címzettjei.

Kelt Brüsszelben, 1997. október 14-én.

a Bizottság részéről

Martin Bangemann

a Bizottság tagja

[1] HL L 220., 1993.8.30., 1. o.

[2] HL L 40., 1989.2.11., 12. o.

--------------------------------------------------

I. MELLÉKLET

Falazat és ezzel kapcsolatos termékek

- Falakban, oszlopokban és válaszfalakban használatos, II. kategóriájú falazó egységek,

- falakban és válaszfalakban használatos beépített hőszigetelő anyagokkal ellátott II. kategóriájú, és a II. mellékletben nem szereplő speciális falazó egységek,

- falakban, oszlopokban és válaszfalakban használatos, gyárban gyártott előírt építészeti habarcsok (falazó habarcsok),

- falban, oszlopban, elválasztó falban és mennyezetsimításokban használatos, gyárban gyártott vakoló/gipszhabarcsok, és

- csatlógerendák, feszítő hevederlemezek, födémgerenda-felfüggesztő elemek, konzolok, tartó sarokvasak, illesztésmegerősítés és kiváltó gerendák, melyeket falazott falakba, oszlopokba és elválasztó falakba kell beépíteni.

--------------------------------------------------

II. MELLÉKLET

Falazat és ezzel kapcsolatos termékek

- Falakban, oszlopokban és elválasztó falakban használatos I. kategóriájú falazó egységek,

- a vagy az A, B. vagy a C. euró-osztályok közül valamelyikbe tartozó olyan beépített hőszigetelő anyagokkal rendelkező, I. vagy II. kategóriájú speciális falazó egységek, amelyeknek a tűzzel szembeni viselkedése vagy hajlamos arra, hogy megváltozzon a gyártási folyamat során (általában azok, amelyek gyúlékony alapanyagokból készülnek), vagy megváltoztatásra kerültek bizonyos anyagok – például égésgátló anyagok – beépítése segítségével, és amelyeket olyan falakban vagy válaszfalakban fognak használni, amelyekre tűzzel szembeni viselkedésre vonatkozó előírások vonatkoznak, de csak akkor, ha az ilyen anyag várhatóan tűz hatásának lesz kitéve a végső felhasználási helyzetében, és

- falakban, oszlopokban és válaszfalakban használatos, gyárban gyártott, adott célra tervezett építészeti habarcsok.

--------------------------------------------------

III. MELLÉKLET

TERMÉKCSALÁD

FALAZAT ÉS EZZEL KAPCSOLATOS TERMÉKEK (1/3)

Megfelelőségi igazolási rendszerek

Az alábbiakban felsorolt termék(ek) és tervezett felhasználási terület(ek) tekintetében a CEN és a CENELEC felkérést kap a vonatkozó harmonizált szabvány(ok)ban a következő megfelelőségi igazolási rendszer(ek) előírására:

2 + rendszer: lásd a 89/106/EGK irányelv III. mellékletének 2. ii. pontjában az első lehetőséget, beleértve az üzemi gyártásellenőrzés valamely elismert szerv által történő igazolását.

4-es rendszer: lásd a 89/106/EGK irányelv III mellékletének 2. ii. pontjában a harmadik lehetőséget.

Termék(ek) | Tervezett felhasználási terület(ek) | Szint(ek) vagy osztály(ok) | Megfelelőségi igazolási rendszer(ek) |

I. kategóriájú falazategységek | Falakban, oszlopokban és válaszfalakban | – | 2+ |

Gyárban gyártott, tervezett építészeti habarcsok |

II. kategóriájú falazat egységek | Falakban, oszlopokban és válaszfalakban | – | 4 |

Gyárban gyártott, előírt építészeti habarcsok |

Gyárban gyártott vakoló habarcsok/híg habarcsok | Falakban, oszlopok-ban, válaszfalakban és mennyezetsimí-tásokban |

3. rendszer: Lásd a 89/106/EGK irányelv III. mellékletének 2. ii. pontjában a második lehetőséget.

Termék(ek) | Tervezett felhasználási terület(ek) | Szint(ek) vagy osztály(ok) | Megfelelőségi igazolási rendszer(ek) |

Csatlógerendák, feszítő hevederlemezek, födémgerenda-felfüggesztő elemek, konzolok, tartó sarokvasak, illesztés megerősítés és kiváltó gerendák | Falakban és válaszfalakban | – | 3 |

A rendszerre vonatkozó előírásnak akkor is alkalmazhatónak kell lennie, ha a teljesítményt nem kell egy bizonyos tulajdonság tekintetében meghatározni, mivel legalább egy tagállam egyáltalán nem rendelkezik az ilyen tulajdonságra vonatkozó jogi követelménnyel (lásd a 89/106/EGK irányelv 2. cikkének (1) bekezdését, valamint ha alkalmazható, az értelmező dokumentumok 1.2.3. záradékát). Ilyen esetekben a gyártó – amennyiben nem áll szándékában a termék ilyen tekintetben vett teljesítményét közölni – az ilyen tulajdonság ellenőrzésére nem kötelezhető.

TERMÉKCSALÁD

FALAZAT ÉS EZZEL KAPCSOLATOS TERMÉKEK (3/3)

Megfelelőségi igazolási rendszerek

Az alábbiakban felsorolt termék(ek) és tervezett felhasználási terület(ek) tekintetében a CEN és a CENELEC felkérést kap a vonatkozó harmonizált szabvány(ok)ban a következő megfelelőségi igazolási rendszer(ek) előírására:

1. rendszer: Lásd a 89/106/EGK irányelv III. mellékletének 2. i. pontjában a minták szúrópróbaszerű vizsgálata nélküli esetet

3. rendszer: Lásd a 89/106/EGK irányelv III. mellékletének 2. ii. pontjában a második lehetőséget.

4. rendszer: Lásd a 89/106/EGK irányelv III. mellékletének 2. ii. pontjában a harmadik lehetőséget.

Termék(ek) | Tervezett felhasználási terület(ek) | Szint(ek) vagy osztály(ok) | Megfelelőségi igazolási rendszer(ek) |

Olyan beépített hőszigetelő anyagokat tartalmazó falazat egységek, amelyeket arra a felületre helyeztek el, amely tűz hatásának lehet kitéve | Olyan falakban és válaszfalakban, amelyekre tűzzel szembeni viselkedésre vonatkozó előírások vonatkoznak | A, B vagy C | 1 |

A, B vagy C | 3 |

D, E vagy F | 4 |

--------------------------------------------------